b'\n_START_ARTICLE_\nAluminijev karbid\n_START_SECTION_\nStruktura\n_START_PARAGRAPH_\nAluminijev karbid ima nenavadno strukturo, sestavljeno iz dveh vrst plasti. Struktura temelji na dveh vrstah tetraedrov AlCl\xe2\x82\x84 in zato tudi dveh vrstah ogljikovih atomov. Eden od njih je obdan z deformiranim oktaedrom \xc5\xa1estih Al atomov na razdalji 217 pm. Drugi je obdan s \xc5\xa1tirimi atomi Al na razdalji 190\xe2\x80\x93194 pm in petim Al atomom na razdalji 221 pm. Kompleksne strukture imajo tudi drugi karbidi, ki se po IUPAC nomenklaturi imenujejo metidi.\n_START_SECTION_\nNahajali\xc5\xa1\xc4\x8da\n_START_PARAGRAPH_\nMajhne koli\xc4\x8dine aluminijevega karbida so pogosta ne\xc4\x8disto\xc4\x8da v kalcijevem karbidu. V elektrolitski proizvodnji aluminija nastaja kot produkt korozije grafitnih elektrod._NEWLINE_V kompozitih z aluminijevo matrico, oja\xc4\x8dano s kovinskimi karbidi (silicijev karbid, borov karbid), pogosto nastaja aluminijev karbid, ki je zaradi krhkosti neza\xc5\xbeelen. Pri temperaturah nad 500 \xc2\xb0C nastaja tudi v reakciji aluminijeve matrice z ogljikovimi vlakni. Bolj\xc5\xa1o omo\xc4\x8dljivost vlaken in inhibiranje reakcije se dose\xc5\xbee s prevlekami, na primer iz titanovega borida.\n_START_SECTION_\nUporaba\n_START_PARAGRAPH_\nFino dispergirani delci aluminijevaga karbida v aluminijevi matrici zmanj\xc5\xa1ajo polzenje materiala, zlasti v kombinaciji z delci silicijevega karbida._NEWLINE_Uporablja se lahko tudi kot abraziv za visoko hitrostna rezilna orodja. Karbid ima podobno trdoto kot topaz (8).'